સારાંશ માટે દસ્તાવેજ: આ હિંસામાં હાલ સુધી સાત લોકોનાં મૃત્યુ થયાં છે.

સોમવારે બપોર પછી દિલ્હીના ચાંદપુર, જાફરાબાદ, મૌજપુર અને સિલમપુરમાં હિંસાની ઘટના ઘટી હતી. 

મોડી રાત્રે દિલ્હીના ગોવિંદપુરી ટાયર માર્કેટમાં આગ લગાવવામાં આવી હતી. કોઈ જાનહાનિની થઈ નથી. 

પૂર્વોત્તર દિલ્હીમાં જાફરાબાદ અને મૌજપુર વિસ્તારમાં પ્રદર્શનકારીઓએ કમ સે કમ ચાર ઘરોમાં આગ લગાવી દીધી હોવાની ઘટના બની છે.

સમાચાર એજન્સી એ.એન.આઈ.ના રિપોર્ટ મુજબ દિલ્હીમાં મંગળવારે પણ પાંચ મેટ્રો સ્ટેશન બંધ રાખવામાં આવ્યા છે.

ઉત્તર-પૂર્વ દિલ્હીમાં બનેલી ભારે હિંસા દરમિયાન માર્કેટમાં આગ લગાવવામાં આવી હતી. મોડી રાત્રે દસ ફાયર ફાઇટર ઘટનાસ્થળે પહોંચ્યા હતા.

જીટીબી હૉસ્પિટલમાં હાજર બીબીસી સંવાદદાતા પ્રશાંત ચહલના કહેવા પ્રમાણે સોમવાર રાત્રે 25 ઘાયલ લોકોને ભરતી કરાવવામાં આવ્યા હતાં.

મંગળવાર સવારે આ આંકડો 35એ પહોંચ્યો હતો.

હૉસ્પિટલના સૂત્રોએ પ્રશાંત ચહલને કહ્યું, "પચ્ચીસ લોકોને ગંભીર હાલતમાં અહીં લાવવામાં આવ્યા હતા. તેમાં એક ડી.સી.પી. (ડેપ્યુટી કમિશનર ઑફ પોલીસ)  છે જેમને મૅક્સ હૉસ્પિટલમાં મોકલવામાં આવ્યા છે." 

"રતનલાલ નામના પોલીસ કર્મચારી અને એક અન્ય વ્યક્તિ મૃત અવસ્થામાં હૉસ્પિટલ આવ્યા હતા. ઘાયલોને ક્રિટિકલ કૅરમાં રાખવામાં આવ્યા છે."

સમાચાર એજન્સી એ.એન.આઈ.ના રિપોર્ટ મુજબ, તોફાનમાં મૃત્યુ પામનાર હેડ કૉન્સ્ટેબલ રતનલાલ મૂળ સિકાર રાજસ્થાનના છે. 

તેઓ 1998માં દિલ્હી પોલીસમાં કૉન્સ્ટેબલ તરીકે જોડાયા હતા. 

તેઓ ગોકલપુરીમાં એસીપી ઓફિસમાં ફરજ બજાવતા હતા. તેમના પરિવારમાં તેમના પત્ની અને ત્રણ બાળકો છે.

જાફરાબાદમાં રહેનાર મોહમ્મદ સુલતાન નામના પ્રદર્શનકારીનું પગમાં ગોળી વાગવાથી મૃત્યુ થયું છે. 

પોલીસ અધિકારીઓએ બીબીસીને કહ્યુ કે ગોળી સુલ્તાનના પગમાં વાગી હતી પરંતુ વધારે લોહી વહી જવાથી તેમણે જીવ ગુમાવ્યો હતો. 

જ્યારે પ્રદર્શન દરમિયાન શાહિદ અલ્વી નામના એક ઑટો ડ્રાઇવરનું પણ ગોળી વાગવાથી મૃત્યુ થયું હતું. શાહિદ અલ્વી મૂળે ઉત્તરપ્રદેશના બુલંદશહેર જિલ્લાના ડિબાઈ ક્ષેત્રમાં રહેનાર વ્યક્તિ છે. 

તેમના ભાઈ રાશિદ અલ્વીએ બીબીસીને કહ્યુ, "શાહિદ ઑટો ચલાવતા હતા. તોફાન દરમિયાન તેમના પેટમાં ગોળી વાગી હતી. તેમની બૉડીને પોસ્ટમોર્ટમ માટે જી.ટી.બી. હૉસ્પિટલ લઈ જવામાં આવ્યા હતા."

શાહિદના લગ્ન બે મહિના પહેલાં જ થયા હતા. તે દિલ્હીના મુસ્તફાબાદ વિસ્તારમાં ભાડે રહી રહ્યા હતા.

દિલ્હી સરકારના મંત્રી ગોપાલ રાય બાબરપુર...\nદસ્તાવેજની સમાન ભાષામાં સારાંશ:
દિલ્હીના યમુના પાર વિસ્તારમાં નાગરિક્તા સંશોધન કાયદાના વિરુદ્ધમાં ચાલી રહેલાં વિરોધપ્રદર્શન દરમિયાન કાયદાનું સમર્થન કરનાર અને વિરોધ પ્રદર્શન કરતાં લોકો વચ્ચે હિંસા ફાટી નીકળી છે.